4 หุ้นบลูชิพรูดหนัก IVL นำทีมดิ่ง 9% ฉุด SET ปิดรูด 26 จุด!
4 หุ้นบลูชิพรูดหนัก IVL นำทีมดิ่ง 9% ฉุด SET ปิดรูด 26 จุด!
4 หุ้นบลูชิพรูดหนัก IVL นำทีมดิ่ง 9% ฉุด SET ปิดรูด 26 จุด!
6 ม.ค. 2563

ผู้สื่อข่าวรายงานว่า ดัชนีตลาดหลักทรัพย์ ปิดตลาดวันนี้(6 ม.ค.63) อยู่ที่ระดับ 1,568.50 จุด ลบ 26.47 จุด หรือ  1.66% ด้วยมูลค่าซื้อขาย 70,960.45 ล้านบาท และมีแนวโน้มทดสอบแนวรับ 1,560-1,580 จุด เนื่องจากหุ้นในกลุ่ม SET50 ฉุดดัชนีอย่างหนัก โดย 4 อันดับแรกที่ราคาร่วงเกิน 5% มีดังนี้

โดย นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) ระบุว่า ดัชนีที่ปรับตัวลงไปกว่า 20 จุดในช่วงบ่ายวันนี้ น่าจะมาจากแรงขายทำกำไรในหุ้นในกลุ่มพลังงาน โดยเฉพาะหุ้นในกลุ่มปิโตรเคมี อย่าง IRPC, SCC เนื่องจากหุ้นกลุ่มปิโตรเคมี มีการใช้วัตถุดิบอยู่สองส่วนคือ น้ำมันดิบและก๊าซ ซึ่งคิดเป็น 60-65% ของต้นทุนทั้งหมด เมื่อราคาน้ำมันปรับตัวขึ้น ทำให้ได้รับผลกระทบค่อนข้างหนัก ประกอบกับ แม้ความขัดแย้งในตะวันออกกลางจะส่งผลบวกต่อราคาน้ำมัน แต่ก็มีความเสี่ยงต่ออุปทานน้ำมัน ทำให้นักลงทุนมีความระมัดระวังในการเข้าลงทุน
ทั้งนี้ มองแนวโน้มสถานการณ์ความตึงเครียดในตะวันออกกลางน่าจะไม่ไปถึงขั้นเกิดสงครามโลกครั้งที่ 3 เนื่องจากอิหร่านคงรู้สถานะของตนเองดี แต่จะเป็นเพียงการตอบโต้ในลักษณะข่มขู่มากกว่าทำให้เกิดสงครามเต็มรูปแบบ ทำให้เกิดผลกดดันต่อภาพของการลงทุนในช่วงไตรมาส 1/63 ที่เป็นช่วงของการฟื้นตัว พร้อมให้แนวรับ 1,560-1,580 จุด และแนวต้าน 1,600 จุด